Diari Oficial de la Generalitat Valenciana


Sumari del DOGV 4031, del 28-06-2001 (2001/6061)

RESOLUCIÓ de 13 de juny de 2001, de la Conselleria de Sanitat, per la qual s'adjudiquen quatre beques per a ajudes a estudis i investigació en matèries d'avaluació de tecnologies sanitàries de la Direcció General de l'Agència per a la Qualitat, Avaluació i Modernització dels Serveis Assistencials, per a l'any 2001, convocades per una Ordre de 26 de gener de 2001, de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4031

Data del DOGV
:   28-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6061


Organisme emissor
:   Conselleria de Sanitat

Tipus de document
:   Resolució

RESOLUCIÓ de 13 de juny de 2001, de la Conselleria de Sanitat, per la qual s'adjudiquen quatre beques per a ajudes a estudis i investigació en matèries d'avaluació de tecnologies sanitàries de la Direcció General de l'Agència per a la Qualitat, Avaluació i Modernització dels Serveis Assistencials, per a l'any 2001, convocades per una Ordre de 26 de gener de 2001, de la Conselleria de Sanitat. [2001/M6061]
  
Vista l'Ordre de 26 de gener de 2001, de la Conselleria de Sanitat, per la qual es convoquen beques per a ajudes a estudis i investigació en matèries d'avaluació de tecnologies sanitàries de la Direcció General de l'Agència per a la Qualitat, Avaluació i Modernització dels Serveis Assistencials, publicada en el Diari Oficial de la Generalitat Valenciana número 3.955, de 8 de març de 2001, i la correcció d'errades que se'n féu, de data 5 de juny de 2001, publicada en el Diari Oficial de la Generalitat Valenciana número 4.017 de 8 de juny de 2001.
  
Vista l'Acta de 29 de maig de 2001 de la comissió avaluadora constituïda a l'empara del que preveu la base cinquena de l'ordre esmentada en el primer apartat, en la qual es proposa la concessió de dites beques, en base al barem establit en la base tercera de la convocatòria als sol·licitants que han acreditat millor puntuació total en el procés de selecció i que van resultar ser, per ordre de puntuació:
  
Primer: Manuel Jesús Ridao López, DNI 73215924-X
  
Segona: María Desamparados Lanuza Rubio, DNI 86210833-A
  
Tercera: Ana María Ramos Pérez, DNI 44161207-A
  
Quart: José Collado Rodríguez, DNI 26316404-L
  
La comissió avaluadora, en la mateixa acta, ha inclòs també la llista nominal d'aquells aspirants que tot i reunir els requisits, han obtingut una puntuació inferior a la dels proposats adjudicataris i ho inclou al l'efecte de constitució d'una borsa de reserva, per si es produïa alguna renúncia o abandó, en compliment de la base cinquena de l'al·ludida ordre.
  
Atés el que preceptua el Decret Legislatiu de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat Valenciana, publicat en el Diari Oficial de la Generalitat Valenciana número 1.588, de 17 de juliol de 1991.
  
Atés el que disposa el Decret 108/1992, de 6 de juliol, del Govern Valencià, pel qual es regula la concessió de beques, publicat en el Diari Oficial de la Generalitat Valenciana número 1.827, de 16 de juliol de 1992.
  
Atés el que estableix l'Ordre de 26 de gener de 2001, de la Conselleria de Sanitat, per la qual es convoquen beques per a ajudes a estudis i investigació en matèries d'avaluació de tecnologies sanitàries de la Direcció General de l'Agència per a la Qualitat, Avaluació i Modernització dels Serveis Assistencials, per a l'any 2001, publicada en el Diari Oficial de la Generalitat Valenciana número 3.955, de 8 de març de 2001 i en la correcció d'errades que se'n féu, de data 5 de juny de 2001, publicada en el Diari Oficial de la Generalitat Valenciana número 4.017, de 8 de juny de 2001.
  
Vistos els fets i fonaments de dret aplicables i fent ús de les atribucions conferides en l'article 35 de la Llei 5/1983, de 30 de desembre, de Govern Valencià, i l'article 2 del Decret 87/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Sanitat, modificat pel Decret 198/1999, resolc:
  
Primer
  
Concedir a Manuel Jesús Ridao López, DNI 06086798-R, a María Desamparados Lanuza Rubio, DNI 70369783-C, a Ana María Ramos Pérez, DNI 16827482-C i a José Collado Rodríguez, DNI 35635321-V, una beca a cada un d'ells per un import de 171.000 pessetes brutes mensuals, que estarà subjecte a les retencions que pertoquen legalment, destinades a l'ajuda a estudis i investigació en matèries d'avaluació de tecnologies sanitàries, a càrrec de la línia T4510000, «Beques per a ajudes a estudis d'investigació», del programa pressupostari 411.11, Qualitat, Avaluació i Modernització dels Serveis Assistencials, dels Pressupostos de la Generalitat Valenciana per a 2001.
  
Segon
  
El període de duració de les beques comprendrà des de l'endemà de la notificació fins al dia 31 de desembre de 2001. No obstant això, podrà prorrogar-se, mitjançant una resolució motivada, condicionada a l'existència de consignació pressupostària, adequada i suficient, en l'exercici 2002. En qualsevol cas, la beca no tindrà una duració superior a díhuit mesos.
  
Tercer
  
L'import de les beques s'abonarà mensualment, amb el certificat previ de conformitat emés per la directora general de l'Agència per a la Qualitat, Avaluació i Modernització dels Serveis Assistencials. Per la Generalitat Valenciana es contractarà una assegurança d'accidents i malaltia per al becari, pel temps de duració de la beca, si no tinguera cobertes aquestes contingències.
  
Quart
  
La Direcció General de l'Agència per a la Qualitat, Avaluació i Modernització dels Serveis Assistencials arbitrarà les mesures oportunes per a ordenar les activitats i projectes i establirà la dedicació dels becaris, que no excedirà de 40 hores setmanals, així com el compliment de les seues obligacions i el seu aprofitament formatiu. També expedirà un certificat quan s'acabe el període de la beca en el qual s'acreditaran tots aquests extrems.
  
Cinqué
  
Es constitueix una borsa de reserva, per si es produïa alguna renúncia o abandó per part dels adjudicataris, a favor de José Vicente Gil Cervera, DNI 14593086-M i de María Teresa Martínez Serna, DNI 34066448-W i per aquest mateix ordre.
  
Sisé
  
Que es notifique la present resolució a totes les persones interessades, que exhaureix la via administrativa, contra la qual es pot interposar recurs contenciós administratiu en el termini de dos mesos comptats des de l'endemà de la seua notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, així com en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa, o qualsevol altre recurs que estime pertinent per a la defensa dels seus interessos.